cyanic-selkie/wikianc huggingface dataset:
Jimmy Wales
Familie
In Jimbo Wales sei Fota hod a Graisslagscheft ghobt und sei Muada, de Doris, hod gemainsaum mid seina Grosmuata, da Erma, a kloane Priwatschui bedrim, de neta oa Klassnzima ghobt hod. Doat is a da Jimbo int Schui gaunga. De meara Zeid han neta fia Kinda in seina Schuischdufn gwen, wiaso a oiwai de ×ẕeaschde bis zua fiatn Klass bainaunda woa und schbeda daun de fünfde bis zua ochtn a. Priwat duad da Jimbo Wales heit gean sögin und ged gean aussi int Natua. Mid seina Frau Christine hod a a Dochda, de Kira. Arm
Sai Schuizeid
Noch da ochtn Klass is a in de Randolph School gaunga, a Schui in Huntsville in Alabama, de oan fiat Uni foaberait. Ea söwa hod amoi dazöd, das de Schui fia sei Familie recht a daire Gschicht woa, owa Büdung woa eana wichdig. „Büdung is oiwai gauns wichtig gwen bai uns dahoam ... es wissz schau, so da tradizionele Weg, das ma si Wissn auneignet und fü leant und si damid a guade Basis fia s schbedare Lem schoft.“ Ea hod an Bachelor in Finanz fu da Auburn Uniweasitet und hod danoch a nu s Doktoarat aun da Uniweasitet fu Alabama augfaung, wos a a mid am Master-Diplom ogschlossn hod. Danoch hod a nu Finanz-Kuase an da Uniweasitet Indiana gmocht. Ea hod an de zwoa Unis a schau untaricht, dawai a doat sei Postgraduate-Schdudium gmocht hod. Sain Dokda hod a owa daun do nima featig gmocht.
Chicago Option Associates und Bomis
Fu 1994 bis ins Joa 2000 hod a ois Foaschungs-Schef bai Chicago Option Associates goawat, a Fiama, de mid Futures und Opzionen haundlt. Noch da Aussog fum Daniel Pink fum Wired-Magazin hod a in domois mid Schbekulazionen auf Zinsn und Dewisn gnuag Göd fadeant, das ea und sei Frau in Rest fu eanam Lem nix mea oawatn miassn hedn. In deara Zeid woara a bai da Gründung fu da Earotik-Suachmaschin Bomis dabai, de schbeda fü zua Finanziarung fum Wikipedia baidrong hod. Wos des Bomis genau woa, is a Soch, iwa de heit oft fü dischgriad wiad. Da Jimbo Wales söwa sogt, das des oafoch a Suachmaschin fia Mauna woa, de a earotische Sochan, enlich wia s Maxim-Magazin, mid Fotos fu knop auzogane Diandl, aubodn hod. Ea sogt a, das des koa Soft-Porno woa, sondan hoid Untahoitung fia Eawogsene.
Wikipedia und d Wikimedia Foundation
1999 hod a zum easchtn Moi de Ide ghobt, da ma a Online-Enziklopedi mocha kintad. Schbeda hod a am Schuanalistn amoi gsogt, das domois schau a Brobeweasion fia a Enziklopedi-Software entwükit ghobt hod, de owa nu waid z laungsaum woa.
Im Jena 2001 hod da Larry Sanger öfentlich in Foaschlog gmocht, das ma a Enziklopedi mocha kintad, de auf da Wiki-Software basiad. Auf des aufi hod da Jimbo Wales daun de Wiki-Software auf an Server inschdaliad und in Larry Sanger augschoft, ea soid si um des gaunze küman, owa schau unta seina aigenen Aufsicht. Da Larry Sanga is daun aufn Naum Wikipedia kema und da Jimbo Wales hod si dawai de Wikipedia-Grundsez ausdocht und dafia gsoagt, das Inhoit aini kumt und a Intanet-basiate Community fu Leit, de do midmochan, entschded.
Am Aufaung woa des so docht, das des Wikipedia neta so a Expearimentia-Gschicht is, de des Nupedia-Projekt daun waida bringa soid. Nochdem owa glai fu Aufaung au s Wikipedia foi schö gwogsn is, is de Nupedia-Gschicht oiwai mea in Hintagrund grodn. In deara Zeid hod is a in Larry Sanger sei Bostn fu Bomis finanziad woan, wobai a sowoi fia s Nupedia-Projekt ois a fia de Wikipedia-Gschicht goawat hod. Im Februa 2002 hod daun Bomis gsogt, dass in Sanger sein Bostn nima lenga finanzian kinan und auf des aufi is da Larry Sanger aus ole zwoa Projekte ausgschding und da Jimbo Wales hod aloa waida gmocht.
Da Jimbo Wales hod schbeda amoi gsogt, das a domois so gfiacht hod, das Wandaln de gaunze Wikipedia-Seitn ruinian, das a Mitn in da Nocht aufgschdaundn is, nochschaun, ob e ois bast.
Boarische Grammatik (Adverb)
Adjektif und Adweam
Im Gegnsoz zu aundane Schbrochn kau auf Boarisch jeds Adweab a Adjektiv wean, waun si si auf a Substantif, oiso Hauptwoat, beziagt. Es gibt koane Adweam de si fum fagleichboan Adjektif in da Foam untascheitn, aussa em dass unfaendalich san. In aundane Schbrochn gibz des schau.
Baischbü: Ea kaun guad kocha. Seine Rezepte san guad. Ea is guad.
Jimmy Wales
Wikia
Im Joa 2004 hod da Jimbo Wales gemainsaum mid da Angela Beesley, zusezlich a nu de gewinnoarientiate Fiama Wikia Inc. grindd. Wikia is a Wiki Farm, des hoast a Saumlung fu fü faschidane Wikis zu gauns faschidane Demen, de ole auf oana Website ghosted wean. Oana fu de Services, de eam domois foagschwebt san, woa Wiki Search, a Suachmaschin, mid deara Google iwadrumpfn woit, wai Google seina Mainung noch fü z fü „Spam und unbrauchboan Schais“ broduziad.
Samarkand
Samarkand (sogdisch "staanane Stod") is a Stod in Usbekistan und de Hauptstod vau da Provinz Samarkand. Es is a bedeitande Kuituastod aun da legendärn Seidnstrossn und hod heit 353.347 Eihwohna (1. Jenna 2008). Samarkand ghead zu de ödasdn Städt vau da Wöd. iwahaupt.
Boarische Grammatik (Adverb)
Adjektif und Adweam
Baischbü: Ea is a guada Koch. Si is a guade Kechin. Mia san guade Kech. De guadn Kech san oiwai gfrogt.
Jimmy Wales
Wikia
Ea woit, das de Grundschdruktua und Suachmechanismen fu dem Wiki Search transparent sei soitadn. Ea hod sogoa gsogt: „Des is wos gauns Elementares. Grundsezliche Infoamazion iwa d Wöd soid neutral sei, und es soid an transparentn und a nochfoiziagboare Diskusion gem, wia des Gaunze z Schdaund kumt.“ Ausadem hod a gmoand: „I fadrau Google schau, owa des is wia mid am Politika, dem ma fadraut. I mechad drozdem, das de Diskusionen im Schdotrod öfentlich san. I wü drozdem a Transparenz hom, wia d Regiarung weakt, sogoa waun i da Peason fadrau, de grod im Aumt is.“
Samarkand
Anno 2001, is Samarkand ois Samarkand - Kreizung vau de Kuituan (Samarkand – Crossroads of Cultures) UNESCO Wödkuituaeabe wuan.
Jimmy Wales
Aufdrid in de Medien und Earungen
Da Jimbo Wales is 2005 zum Mitglid fum Berkman Center for Internet & Society auf da Rechtsfakultät fu da Harvard-Uniweasitet eanaunt woan. Am dritn Oktoba 2005 is a noch ana Pressemittailung a nu Mitglid fum Aufsichtsrod fu Socialtext woan, am Aunbita fu Wiki-Technologi fia d Wiatschoft. 2006 is a a nu Aufsichtsrod-Mitglid fu da unkomeazieln Oaganisazion Creative Commons woan, de si fia fraie Inhoite in de Medien und da Kunst aisezn und geng s schoafe Copyright kempfn.
Irdning
Spuat
Im Nördlichen Teil lieg de Spurtaunlog va Irdning wo Regelmässig Internationale Trainingeloger va Fussboiclub wai Real Madrid, Red Bull Salzburg, AS Rom oda vam VfB Stuttgart gnutzt wird. Außadem giebts no an Beachvolleyball-Platz,a Tennisanlage, zwoa Reitschulen, a Inline-Skate-Bahn, a Leichtathletikbahn und a Asphalt-Eisstockbahn.
Literatua
Walter Brunner: Irdning. Geschichte eines obersteirischen Marktes. Irdning 1990
Jimmy Wales
Aufdrid in de Medien und Earungen
Am ochtn Mai 2006 is a fum Time-Magazin in da Rubrik „Foascha und Denka“ ois oane fu de 100 wichtigstn Peasonen aufglist woan.
Am dritn Juni 2006 hod a an Eandokda fum Knox College griagt. Fu da Electronic-Frontier-Schdifdung hod an an Pionia-Prais griagt am dritn Mai 2006.
Da Jimbo Wales woa a bai da Charlie Rose aufn Feanse-Senda PBS am segstn Oktoba 2006 und is a zum „Boatdrega fum Joa 2006“ nominiad woan.
S Forbes-Magazin hod eam ois Numa zwöf in eanara easdn Listn fu de 25 wichtigstn Intanet-Prominentn aufglist.
Iwan Jimbo Wales woa am zwoatn Abrü 2007 a a Artikl im Time-Magazin, wo a zehn Frong beauntwoat hod, de fu Lesa an de Redakzion gschikt woan san. Ea is ois zwoata auf de Oat fum Time-Magazin intawiud woan, nochn Chris Rock. In dem Intawiu hod a de Schwechn fum Wikipedia aigschdondn, wobai a oiwai betont hod, wia wichtig und sinfoi des Projekt grundsezlich is.
Bischof
A Bischof (gr.: ἐπίσκοπος; episkopos, Pl.: Bischef) is a gweihta Amtsdrega in de kristlichn Kiachn, dea de häxde Stuafn van Weihesakrament eahoidn hod und gwehnli fia de geistliche und de administrative Leitung vo om bstimmdn Gebiet zuaständig is. De gonze Gsomtheit vo de Bischef und aa 's Bischofsamt sejba wean Episkopat ghoassn.
Boarische Grammatik (Adverb)
Oatn fu Adweam
Es gibt faschidane Oatn fu Adweam, je nochdem wöche Funkzion dass in am Soz iwaneman. Ma untaschait:
Bischof
Entstähung
De kiachlichn Ämta san scho gonz friah in da oidn Kiach entstondn. In de Briaf vo Ignatius vo Antiochia (uma 110) is easchtmois a kloare Untascheidung zwischn Bischof, Presbytan und Diakone z'eakenna. Spadastns in da zwoatn Hejft van zwoatn Joarhundad is de Entwicklung vo deara Oadnung nachad ogschlossn gwesn, und jede kristliche Gmoa hod oan Bischof ghod, dea vo de Presbytan und Diakone untastitzd worn is.
Boarische Grammatik (Adverb)
Tempoaral Adweam
Tempoaral Adweam beschdiman de Zeid neha in dea a Haundlung bassiad. Se san im Boarischn bsondas wichdig, wai damid oft de Benuzung fu da Fagaungenheit oda fost oiwai fu da Zukunft fum Weab, oiso fum Zeidwoat, famidn wean kaun. S Boarische mog nemlich koane kompliziadn gramatikalischn Obwaundlungen, sondan nimd dafia liawa Adweam hea. S Frogewoat fia de Tempoaraladweam is Waun?
Baischbü fia Tempoaraladwean (OMB) san:
D Temporal-Adverbien und de adverbialn Asdrick af Nordboarisch:
Städt in Botswana
Des is a Listn vo de Städt in Botswana.
Boarische Grammatik (Adverb)
Tempoaral Adweam
Hiwais: Gnennt han olle bekonntn Forma, dej kinna je nouch da Gechad ondeascht sa, oder in da sölm Gechad newaronand stej (von nerdlinga oder n sidlinga Boarischn Sprouchraum, oder traditionölle und standarddeitsch-nejchtere).
Lokal Adweam
Lokal Adweam prezisian in öatlichen Raumen fu ana Haundlung. Wo bassiad des iwa des grod gret wiad? Lokale Adweam beziang si auf an beschdimtn geografischn Punkt und Richtungsadweam (schau untn!) beziang si auf de Richtung in de a Haundlung oda a Bewegung ged. S Frogewoat fia de Lokaladweam is Wo?
Baischbü fia Lokaladweam san:
Nu mea Baischbü waradn: links, rechts, draust, drin, hearin,hidaunt, hibai, om, unt, hint, foan, …
Kausal Adweam
Kausal Adweam kem an Grund oda Zusaumenhaung au, in dem oda zweng dem a Haundlung bassiad. S Frogewoat fia de Kausaladweam is Wiaso, auf wöche Oat?
Baischbü san: desweng, drozdem, nemli, sunst, aso …
Modal Adweam
Modal Adweam gem au auf wöcha Oat und Wais a Haundlung bassiad. S Frogewoat fia de Modaladweam is Wia?
Baischbü san: filaicht, gean, laida, rechd, ned, hoibwegs / haifde, hibsch, …
Kreml
A Kreml (🇷🇺) is a Oat Zitadön, de wos es Zentrum vo oidn russischn Städdn büdt. Innahoib vom Kreml hom si lebmswichtige Gebaide wia Munitionsloga, Vawoitungen und Kiachn befundn. De meistn Kreml san auf ana Aunhechn und in da Nechn vo an Fluss baut wuan.
Boarische Grammatik (Adverb)
Modal Adweam
A por Modaladverbien vastirkase bedeitungsmasse, bol'mas betont:
Kreml
Dahoidane Kreml
Gaunz oda teuweis dahoidane Kreml
Boarische Grammatik (Adverb)
Intarogatif Adweam
Intarogarif Adweam braucht ma, damid ma a Frog iwa a Haundlung ailaitn kau.
26. Feba
Da '''26. Feba''' is da 57. Dog vom Gregorianischn Kalenda in da 8. Kalendawochn, somit bleim 308 Dog (in Schoitjoan 309 Dog) bis zan Joaresende.
Boarische Grammatik (Adverb)
d Boarischen Richtungsadweam
Des Sisdem fu de Richdungsadweam kimt uaschbringlich ausn mitlhochdeitschn Boarisch und in Rudiment gibt s des auf Umgangsdeitsch a nu, wiad owa doat ned so konsequent fawent. (Geh ins Haus herein! / Geh ins Haus hinein!). Im Hochdeitschn owa legt ma ah an starkn weat drauf (Komm herein/Geh hinein)
Oladings muas ma song, das de Richdungsadweam ned im gaunzn boarisch Schbrochraum einheitlich san, sondan es gibt jewails mearane faschidane Foamen im Mittlboarischn und wida aundare im Noadboarisch und im Siidboarischn. Desweng is des fia ned-Boarisch-Schbrecha hoibwegs schwa zum faschdee. Boarisch-Schbrech söwa faschdengan owa maistns a de Foamen fu aundane boarischn Dialekte wia eanam aigenen.
A Baischbü fia s Mitlboarisch (MB) is de Tabön:
Jimmy Wales
Bomis
Wia om schau eawend, hod da Jimmy Wales am Aufaung fu seina Intanet-Kariea bai da Fiama Bomis goawat, de a in Start fu Wikipedia midfinanziad hod, und de Fiama hod unta aundam a earotische Fotos im Nez fadrim, wos natiali in de USA daun a hefdige Diskusion ausglesd hod. Ea söwa hod dabai oiwai betont, das des nix oags woa und koane Hardcore-Sochan oda so.
Boarische Grammatik (Adverb)
d Boarischen Richtungsadweam
Orts- und Richtungsadverbien af Nordboarisch:
Jimmy Wales
Sai aigene Biografi auf Wikipedia
A zwoate schoaf diskutiade Gschicht rund uman Jimbo Wales is, das a aunschainend am Wikipedia-Artikl iwa eam söwa umadum gweakt hod. A Soch, de noch de Wikipedia-Richtlinien eigentlich gauns schwoaf fauatailt wiad. Dabai is foa oim um de Peason Larry Sanger und sei Roin bai da Gründung fum Wikipedia gaunga, owa a um de Bomis-Gschicht. Da Larry Sanger hod eam foagwoafn: „Nochdem I de Endarungen gseng hob, glaub I, das da Jimbo Wales de Gschicht [Anm. fum Wikipedia] neich schreim woitad, owa in da schen neichn Wöd [ englisch Brave New World) vo da Transparenz kumt de Woaheit schnö aussa.“
Berlin
Berlin is de Bundeshaptstod und da Regiarungssitz vo Deitschland. Aussadem is s a oagnas Bundesland und as Zentrum vo da Metropolregion Berlin-Brandenburg. Berlin is mit uma 3,5 Milliona Einwohna de gresste Stod vo Deitschland (noch da Bevejkarung und noch da Flächn). In da EU is de zwoatgresste Stod noch da Bevejkarung und de fimftgresste noch da Flächn.
Jimmy Wales
Sai aigene Biografi auf Wikipedia
In am Artikl im New Yorker fum dritn Juli 2006 is a gschrim woan: „Sogoa da Wales söwa is dawischt woan, das a in Wikipedia-Artikl iwa eam söwa gendat hod – ochzen Mai im lezdn Joa. Ea is bsondas sensibl iwa Hinwais zum Porno-Gscheft fu seim Web-Portal. Ea söwa nend s „Eawochsenen-Inhoite“ und „Glamourfotos“, owa des san, so wia s a User beschrim hod, woaschainli ned de optimaln Begrif, mid denan ma Lesben-Strip-Poker-Draia beschreim kintad. (Im Jena hod da Jimbo Wales zuagschdimt, das ois Kompromis „Erotikfotos“ doat schded.)“
Berlin
Berlin wor in seine Gschicht scho mehrfoch a Haptstod, wia beispuisweis vom Kurfiaschtndum Brandenburg, vum Kinireich Breissn, vum Deitschn Reich und vo da DDR (nua im Osttei vo da Stod). Seit da Wiedavaoanigung im Joar 1990 is Berlin gsamtdeitsche Haptstod. Davor war des Bonn.
Berlin is a bedeitens Zentrum vo Politik, Medien, Kuitua und Wissnschoft in Eiropa. De Stod is a wichtiga Vakeahsknotnpunkt und oane vo de moastbesuchtastn Städt vom Kontinent. Institutiona wia de Universitetn, Forschungseirichtunga, Theata und Museen gniassn internationale Onakennung. De Stod is a Magnet fia Kunst- und Kuituaschoffende aus da ganzn Wejd. As gschichtliche Vamächtnis, as Nochtlem, und de vuifejtige Architektua san iba de Grenzn ausse bekannt.
Jimmy Wales
Sai aigene Biografi auf Wikipedia
Bai oi zwoa Aungelegnheitn hod da Jimbo Wales gsogt, das a neta de Genauigkait fum Wikipedia fabessan woit. Ea hod si daun owa dafia entschuidigt, das a an seina aigenen Biografi umadum gschrim hod, wai des jo noamalawais ned tolariad wiad in Wikipedia. In am Intawiu mim Wired-Magazin hod a gsogt: „De Leit soitadn ned an de Artikl iwa eana söwa weakln, und des güt a fia mi. Am liabst warad s ma, waun I des nia dau hed.“
Berlin
Stodgliederung
Berlin hod zwejf Beziak, wo insgsamt in 96 Ortstei untateit san. Dazua gibts no Ortslogn, geografische Gebiet aus da Umgangssproch, wo ned genau obgrenzt wean kina. Wei de Ortstei und de Ortslogn historisch gwoxn san, spuins in da Oidogssproch a gressane Roin wia de Beziak.
Jimmy Wales
Sai Schdraid mim Larry Sanger
Da Jimbo Wales behaupt owa oiwai nu, das ea da oanzige Gründa fu Wikipedia is, wai da Larry Sanger neta sei Aungschdöda woa. 2006 hod a im Boston Globe dazöd, dass absuad is, in Larry Sanger ois Mid-Gründa fum Wikipedia zum bezaichna, obwoi a schau im Septemba 2001 ois soicha bezaichnet woan is und da Sanger si a söwa ois Mid-Begründa im Joa 2002 bezaichnet hod. Zusezlich zum Sanger seina Oawat am Aufaung fu Wikipedia is s a sei Ide gwen, de Wiki-Software fia an Online-Enziklopedi-Projekt zum fawendn. Ea hod a in Naum fu dem gaunzn eafundn. Ea gibt owa a zua, das: „Damid ma uns do kloa san, de Ide fia so a Open-Source- und partizipatife Enziklopedi, bai dea gauns noamale Leit midmocha kinan, is komplet fum Jimbo gwen, ned fu mia. Und de Finanziarung woa oisa gaunze fu Bomis. De Entwiklung fu da Enziklopedi hod a owa gauns aloa mia iwalossn.“
Berlin
Woarzeichn vo Berlin
Des Woarzeichn vo Berlin is as Brandenburger Tor.
Zitat
(Liad vo da Marlene Dietrich, 1951) (John F. Kennedy, President vo de Vaeinigtn Stootn, 1963 ba seim Bsuach z Berlinh) (David Bowie, Sänga, in de 1970a in Berlin) (Willy Brandt, am 10. November 1989)
Jimmy Wales
Sai Schdraid mim Larry Sanger
Ois Aunwoat zum Wales sein Rewisionismus hod da Larry Sanger auf seina aigenen Homepage sei Kloaschdölung zu dem Gaunzn publiziad, wo a a oide Pressemittailungen fu Wikipedia und Zeidungsartikl ois Bewais aufiad, de ole in Jimbo Wales und eam söwa ois Gründa bezaichnen. Bai ana Diskusion mid n Brian Bergstein fu da Associated Press hod da Jimbo Wales dazua gsogt: „Wonz iwa des schreibz, kopiaz ned unhintafrogt, wos da Sanger de gaunze Zeid behaupt. Es is absuad, das ea da Mid-Begründa fu Wikipedia sei soid. I reg mi e ned Voigas auf zweng dem. De Faktn san auf maina Seitn und desweng is ma des e mea oda weniga wuascht.“
Gebuatsdatum
Es is ned sicha, an wöchn Dog da Jimbo Wales genau geboan woan is, wai a söwa untaschiadliche Aungom dazua gmocht hod – oa Moi hod a sibta August gsogt, oa Moi ochda. Und obwoi mearare Schuanalistn dem nochgaunga san, iss bis heit ned gauns kloa. Sicha is owa da August 1966.
Sai peasönliche Filosofi
Da Jimbo Wales is a bekenenda Aunhenga fu da Filosofi fum Objektiwismus. Ea hod sogoa sei Dochda noch ana Figua fu da Ayn Rand iam Roman We the Living benaunt, nemli Kira. Ea sogt owa iwa si söwa, das ea si im Gegnsoz zu de maisdn bekenendn Objektiwistn zaumraist und ned an jedn sei peasönliche Mainung aini drukt.
In am Intawiu mid n Brian Lamb fu C-SPAN’s Q&A (Anm. Frogn und Auntwoatn) hod a zum Dema Ayn Rand gsogt, das fia eam de Tugend vo da Unabhengigkaid gauns wichtig is. Auf de Frog, ob a de Gschicht fu da Ayn Rand a fia politisch wichtig hoit in da momentanen Situation, hod a gsogt, das a si söwa ois Libaraln bezaichnen dad, und das a de Prinzipien fu Fraiheit, indiwiduele Grundrecht und am gewoitfrain Umgaung mid de Midmenschn fia gauns wichtig hoit. De Libarale Party in de USA (Libertarian Party) hoit a owa fia Schbina, hod a gsogt.
Fu 1992 bis 1996 woa da Jimbo Wales a da Bedraiba fu da Mailing-List „Modariate Diskusion iwa de Filosofi fum Objektiwismus“. A Foto fum Jimbo Wales woa a auf da Coverseitn fu da Juni-2007-Ausgob fum bekaunt libaraln Magazin Reason.
Landsberg am Lech
Landsberg am Lech (weschtlichs Oberbayern Landschberg odar aa Landschber ) is a Groaße Kroasstod und Vawoitungssitz vom gleichnamigen Landkroas im Regierungsbezirk Oberbayern. Des Middlzentrum liegt rund 55 km westlich vo Minga, in ebba 38 km südlich vo Augschburg an da Romantischn Straß und zejt dem DWD noch zu de sonnigsten Städt in ganz Deitschland. Landsberg is des Zentrum und de greßte Stod vom Lechrain, da Grenzlandschaft zwischn Oidbayern und Schwom. De Stod gfallt duach de imposante Lage am Lech, sei Hochufer und duach de guat erhoitne, sengaswerte Oidstod, duach wos aa da Beinnam „Bayerisches Rothenburg“ entstandn is. An Hauffa Gweabeosiedlunga und a moderna Branchenmix hom de Lechstod aba aa zu am florierenden Wirtschaftsstandort innahoib da Planungsregion Minga gmocht.
Stodgliedarung
Des Stodzentrum vo Landsberg, de historische Oidstod, liegt eibett zwischn am Lech und seim estlichen Houchuafa. De Stodviadl westli vom Lech (Katharinavoastod, Neierpfting, Weststod, Schwaighofsiedlung – heit da weitaus greßte Tei vom Stodgebiet) und aufm estlichen Houchuafa (Bayervoastod) entstengan eascht ob dem 19. Joarhundad
Zur Stod Landsberg ghean de Weiler Sandau und Pessing und aa de ehemois sejbstständigen Gmoana Ellighofen, Erpfting (mit Friedheim, Geratshof und Mittelstettn), Pitzling (mit Pering) und Reisch (mit Thoihofa).
Middloita
Um 1135 is a Siedlung namens Phetine auf dem spaderen Stodgebiet Landsbergs urkundlich erwähnt, de aba no koa Stodrecht ghabt hot. Herzog Heinrich da Löwe valegt im Joar 1158 de bedeitende Salzstraß auf a südlichere Route, wobei er bei Phetine a Bruck üba den Lech bauen lassn hot. (Zuvor fiahrt de Salzstraß bei Kaufering middls a Furt iba den Fluß.) Zum Schutz vo dera Bruck erricht er unta Einbeziehung da Burg Phetine a neie gressare Anlage, ghoassn „Castrum Landespurch“.De Burg war zum an Vogtburg vom Wessobrunner Kloasta (Heit Landkroas Weilheim-Schongau) und zum andern Schutz da Grenz zum Hoachstift Augschburg. Im Schutz dera Burg is a rasch wachsende Ansiedlung entstandn, de scho im 13. Joarhundert des Stodrecht kriagt hot und boid „Landesperch“ ghoaßn worn is. Daraus entwickelt si de heitige Stod Landsberg am Lech.
1315 is de Stod im Kriag zwischn Ludwig dem Bayern und Friedrich dem Schönen abbrennt. Wei de Stod a wichtige strategische Lage ghabt hot, is sie wieda aufbaut worn. Da Wiederaufbau is vom Herzog unterstützt worn. Im Joar 1320 is da Stod des Recht gem worn, Soizzölle zum erhem. Auf de Weise glangt de Stod duach den so ghoaßnen Soizpfennig zu am ansehnlichen Wohlstand 1353 is dann da easchte Soizstadel baut worn, bis zum 17. Joarhundert warn es insgesamt drei. In den Salzstadeln is des Soiz gelagert und aa verkafft (Im 20. Joarhundert is da Salzstadel vo da Landsberger Feiawehr ois Standort gnutzt, in de 1990er Joar ziagt dann de Stodbiacharei Landsberg in de sogenannten Lechstadel). Dazua entwickelt si aa da restliche Handel bestens, vorwiegend is mit Troad und Hoiz (Transport üba den Lech) gehandelt. De Stod is ständig ausbaut und erweitert, so daß zwischn 1415 und 1435 a weiterer Stodmauerring notwendig worn is. Daduach is des Gebiet im Nordn und Ostn vo Landsberg erheblich erweitert worn. 1419 genehmigt Herzog Ernst den Flußzoll, de Stod derf iatz vo jedem passierenden Floß 3 Pfennig Zoll kassiern, de Einnahmen wern fia de Landsberger Wehrbautn hergnumma. Im Joar 1425 entsteht dann des Bayertor ois Einlass in de Stod vo Ostn her. Duach des Tor fiahrt aa de Salzstraß (vo Minga) in de Stod nei.1429 verleiht Herzog Ernst da Stod des bis heit guitige Stodwappn. 1434 stiftet er noch dem Tanz mit de Landesberger Biargafrauen den Forellentrunk. 1437 stiftet er des Jungferngeld. Jedes Joar miaßn iatz de Landsberger vo ihren Steuereinnahmen 40 Pfennige an zwoa unbescholtene Jungfrauen ois Heiratsgeld übagem.
Neizeit
Aus dem Joar 1762 stamman de easchtn schriftlichen Nochweis vo a Hausnummerierung. De bis heit guitige Zählung is dann im Joar 1790 festgelegt worn. Unabhängig vo de heitign Straßnnama verlafft de Nummerierung vo Nr. 1 am Hauptplatz bis Nr. 496a im Hofgraben. Zuasätzlich existiern Nebennummern mit a, b, c oda 1/2, 1/3 und 1/4, de bei Teilungen bzw. zusätzlichen Bebaungen entstandn san.
Hintersee (See)
Da 1,5 km longe und bis zu 700 m broade Hintersee lijgt im Gmoagebiat vo Foastnau im Flochgau im Soizburga Land, Östareich. Er ghert zan Soizkaumaguat. Da See is in ner ruing Woidlondschoft eibett und ghert zua de Östareichischen Bundesforste.
Landsberg am Lech
Nationalsozialismus
Landsberg hot meglicherweise aufgrund da vo Adolf Hitler da nur teilweis verbüßten Haftzeit a bsundare Rolle im Nationalsozialismus gspuit. 1924 schreibt er während seiner Festungshaft sei Buach „Mein Kampf“. Vo 1937 bis 1945 is Landsberg am Lech mit der Gfängniszelle nem Minga und Nürnberg vo Nationalsozialisten ois dritte zentrale Stätte vom Nationalsozialismus oogseng. Es is unta dem Slogan „Landsberg - Stod da Jugend“ ois Treffpunkt da Hitler-Jugend bekannt (gemacht) worn. Dazua is a gigantisches Aufmarschstadion plant, aba nia baut worn. Im Wuidpark in da Pössinger Au in de Lechauen is oana vo oanstmois 100 Schlageter-Stoa in Deitschland. De Stoa san ois Denkmale zu Ehren vom Freikorps-Kämpfer Albert Leo Schlageter errichtet worn.
1944 is geng End vom Zwoaten Wejdkriag um Landsberg und Kaufering mit elf Standorten da greßte Konzentrationslagerkomplex im Deitschen Reich errichtet worn (sonstige groaße Lager warn in de besetzn Gebieten baut worn). Sämtliche dortigen KZ´s trang den Nama „Kaufering“, aa wenn de Kommandantur in Landsberg gwen is. Am 18. Juni 1944 trifft da Transport mit de easchtn 1.000 Häftlingen aus Auschwitz in Kaufering ei. Sie soin im Rahmen vom Rüstungsprojekt „Ringeldaum“ drei gigantische unterirdische Bunka zua Produktion vom neien Düsnjaga Messerschmitt Me 262 baun. Wegen da menschenunwiadigen Unterbringung, aufgrund vo Hunger, Kälte und Krankheiten wia z. B. Typhus, da Ausbeutung da Arbatskraft bis zua Vernichtung, bezeichnen de Häftlinge de KZ-Lager ois „koide Krematorien“. Bis Ende Oktober 1944 is, wer nimma arbatn kinna hot, zruck noch Auschwitz in de Gaskammern geschickt worn. Ab November 1944 (de Gaskammern warn demontiad) sterm de Häftling im Lager. De Leichen san in da Umgebung in Massengräbern vergram. Nur in ebba 15.000 Häftling übalem in de Lager de letzte Phase vo da Judenvernichtung und erlem de Befreiung duach de amerikanische Armee am 27. April 1945.
Moar Hermann
Sportliche Erfoige
Da Moar houd 54 Wejdcuprennan gwungan (24 Super-G, 15 Ouforschtn, 14 Riasnslaloms, 1 Kombinazion) und is doudamid nouch 'm Ingemar Stenmark (86 Siag) da zwoaterfoigraichste Schirennlaiffer in da Wejdcupgschicht. Mid 96 Podestblatzln ligta auf Bloutz droi hinter Stenmark und Marc Giradelli. Da Moar sejm zejt zuasätzlich no de Siag in Val-d´Isère 1977 za seiniger Statistik, der wous eam owa decht auf Grund vom Ouschnoin vo seine Schi vur da roodn Linie ouerkonnt wourn is.
Landsberg am Lech
Nochkriagszeit
1945 warn vei vo de jüdischen KZ-Ibalebenden aus de Konzentrationslager um Landsberg am Lech entwurzelt und hoamatlos. Oft ham sie eanane Angehörigen verlorn oda ham net gwisst, wo de bliem warn. Tausende vo dene ''Displaced Persons (DPs) 'san vo de Alliiaden in Landsberg untabracht und versorgt worn. De jüdischn Ibalebenden bezeichnen si selba ois „She’erit Hapletah“ – ois Rest da Geretteten. Am 9. Mai 1945 richt de US-Armee in da Saarburgkasern a DP-Lager (Displaced Persons Camp) ei. In dem ham Ende 1945 in ebba 7.000 DPs glebt. Es duachlaffan in ebba 23.000 jüdische DPs. Des Verhoitnis zwischn Landsberger Biarga und de DPs war in da Mehrheit duach Emotionen geprägt und nia unproblematisch. Is ma doch duach de KZ-Ibalebenden allawei wieda an de Gräuel vor da eigna Haustür erinnert worn. Vo 1947 bis 1948 is u. a. auf dem Gelände vom DP-Lager Landsberg am Lech da deitsche, in jiddischer Sprach drahte Film üba des Schicksal vo Holocaust-Ibalebenden „Lang is da Weg“ mit Israel Beker in da Hauptrolln entstandn. Noch eam is an selbigem Ort a Straß benannt. Nach Gründung vom Staat Israel entwickelt si des DP-Lager Landsberg mehr und mehr zum Duachgangslager. Vei da ehemaligen KZ-Häftlinge bereiten si auf eana Wiedaeingliadaung und Auswanderung noch Israel, USA oda andere Länder eanara Woi vor. Im DP-Lager Landsberg warn u. a. Schuin, Werkstätten, nein Kibbuzim, ja sogar a Lagerzeitung, de „Jiddische Landsberger Cajtung“. Bis zum April 1950 sinkt de Belegungszahl vom DP-Lager auf 1.500 Leit. Landsberg is zu am Lager, in des si de Bewohner anderer DP-Lager, de aufglöst worn san, zruckzogen, bis am End vo de Landsberger DP-Lager am 1. November 1950 aufglöst worn is. 1945–1958 dient des Landsberger Gfängnis da amerikanischen Besatzungsmacht fia de Unterbringung deitscha Kriagsverbrecher. 1946 is' zum War Criminals Prison No. 1 da Amerikaner. Bis 1951 san in Landsberg verurteilte deitsche Kriagsverbrecher hingrichtet worn. De genaue Zoi is umstritten und schwankt zwischn 279 bis knapp üba 300.
Stodrout
BAL = BiargaAktion Landsberg FW= Freie Wähler Landsberg UBV = Unabhängige Biargavereineingung De Fraktion Unabhängige Biargavereinigung/Freie Wähler is im September 2006 duachn Zsammaschluß vo de bisherigen Fraktiona, da Unabhängigen Biargavereinigung (UBV) mit drei Sitzn, de Freien Wähler (FW) mit zwoa Sitzn und da Landsberger Liste, vo am CSU-Ablegers, mit zwoa Sitzn, und aa den Ibatritt vo am weiteren CSU-Stodrat, entstandn.
Buagamoasta
Landsberger Obabuagamoasta is da Ingo Lehmann (SPD), dea 2000 Nochfoiga vom Franz Xaver Rößle (UBV) und 2006 in seim Amt bestätigt worn is. Oi zwoa Obabuagamoasta worn voa eanana Amtszeit Richta am Landsberga Amtsgricht.
Stejvatreta vom Obabuagamoasta is da 2. Buargamoasta Norbert Kreuzer (CSU).
Besonderheit
Trotz da damaligen, zentralen Bedeitung da Stod im Nationalsozialismus und da militärischen Einrichtungen de si in da Nähe (seit 1935 u. a. da Fliegerhorst Penzing) oda innahoib des Stodgebietes befundenen ham (z. B. Saarburgkaserne) is Landsberg am Lech ois oane da wenigen Kroasstädt in Deitschland vo den alliiaden Luftangriffen wia duach a Wunda gänzlich vaschont bliem. Nach Aussagen vo Zeitzeugen valiad im Aprui 1944 lediglich a Kampffliaga, der was zum Angriff noch Minga unterwegs gwen is, an kleanan Sprengkörper da a middloitalichs Haus am heitign Georg-Hellmair-Platz trifft und zasteat. Des Haus mit da Numma 169, in dem heit a Cafe untabracht is, is eascht zu Beginn vo de 1980iga Joar unta Kriterien vom Denkmoischutz wieda afbaut worn.
Auto
A Auto is a Wogn, dea wo mid an Motor otriebn wead und zan Transport vo Menschn, Viechan und Lostn deant.
Auto hoassts deswegn, wei zan Foahrn koa Musklschmoiz vo Mensch oda Viech nedig is. Da Begriff kimmt vom franzesischn voiture automobile. Des moant an Wogn, dea wo si vo sejm bewegt. Es is obgloadt vo griachisch αὐτός (vo sejm) und lateinisch mobilis (bewegli).
"Auto" bzw. "autonom" gwinnt zua Zeid no an andane Bedeitung, wei etzad Foahrzeig entwicklt wean, de wo si sejm steian und es nua a Frog vo Zeid is, wen de in Serie gengan.
Rauhnacht
De Rauhnächt (aa Raunacht oda Rauchnacht) san einige Nächt umman Joareswechsl, dena besundas im Brauchtum vo Bayern, Österreich und Siidtirol a wichtige Bedeitung zuawiesn worn is.
In da Regl san damid de zwejf Nächt zwischn Heiligomd und Dreikenig gmoant. De easchte Nocht am 24. Dezemba wiad de "Muaddanocht" gnennt und de letzte am 5. Jenna is da "Perchtnomd".
Wortherkunft
Da Nam kimmt vo rauh (unebm) und ned vo Rauch oda goa Weihrauch. Es gähd aufs mittlhochdeitsche Woat rûch (hoarig, gmoant is do s'Fej vo Viechan) zruck. In de Rauhnächt spuin Viecha a wichtige Roin: Vawandlungen zwischn Viechan und Menschn, hoarige Geista und de Nutzviecha.
Kalendarische Wuazln
De Rauhnächt hom woascheinlich mid'n Mondkalenda z'tuan, wos friaha de Grundlog fir de Zeitrechnung unsara Voafoan wor (vum Mondjoa kimmt aa unsa "Monat"). A Joa aus zwejf Mondmonatn hot oba nur 354 Tog. Do bleim 11 Tog bzw. 12 Nächt iba. De Nächt worn deshoib toude Tog, wo de Natuagsetz aussa Kroft gsetzt worn. Deshoib wor des a gfährliche Zeit; a Zeit vo Geistan und Touden, a Zeit vo Woasogarein und Zaubarein, a Zeit vo wuidn Gettan und grauslichn Perchtn.
Braich
Es werd gsogt, dass ma in da Zeit vo de Rauhnächt vui Geista ummanand san und daß in dera Zeit se de Geista in aufghängta Wasch vafanga kanntn und des an Doud ind Familie bringa kannt. In da Zeit vo de Rauhnächt schaung deshoib aa hait no vui Laid, dass koa Wasch woschn und voroim ned aufhängan.
Otfried Preußler
Da Otfried Preußler (* 20. Oktoba 1923 in Reichnberg (heit Liberec in Tschechien); † 18. Feba 2013 in Prien am Chiemsee) woa a deitscha Kindabuachautor. Seine bekanntestn Werke san Der kleine Wassermann, Der Räuber Hotzenplotz, Krabat, Das kleine Gespenst und Die kleine Hexe. De weltweite Gsamtaflage vo seine insgsamt 32 Biachan liegt bei 50 Millionen Exemplarn.
Niki de Saint Phalle
Niki de Saint Phalle (* 29. Oktoba 1930 z Neuilly-sur-Seine (Vorort von Paris); † 21. Mai 2002 z San Diego; eigentle Catherine Marie-Agnès Fal de Saint Phalle) wor Moijarin und Buidhauarin. In Deitschland is se ois Kinstlarin voa oim duach iahre 1974 in Hannover am Leibnizufa (sognennte Kuituameiln) afgstejtn „Nana“-Figuan bekannt.
Lem
Niki de Saint Phalle is z Frankreich geborn, owa haptsächle in de USA afgwaxn und duach de Houzoat mit Jean Tinguely 1971 in da Schweiz eibiagat woan.
Margret Hölle
D Margret Hölle (* 1927 in Neumarkt in der Oberpfalz) is a boarische Dichterin.
D Margret Hölle is z Naimakk af d Wölt kumma und durt afgwåchsn, spejter is's weggazung, haint lebt's z Minga. Si hout a Schauspülasbüldung gmåcht, nou es Schauspülexamen af da Daitschn Schauspülschöl z Minga. Noucha is's fir a lengare Zait a Sprecherin ban Bayerischn Rundfunk gwen. Sait 1956 wern Gedichte vo irer assabroucht, in Zaitschriftn, Schölbejcher, Anthologien, in Rundfunk und in Fernseang. S erschte Bejchal git's 1976, dean folng nu åndare, oa in da åltn Lånd-Mundort vo da Gechad (Fränkischer/Owerpfölzer Jura), oa in da Schrifthouchsprouch.
In iraner Hoamatstod Naimakk hout'sa'se angaschiert, daß es Museum Lothar Fischer grindt wird, des is nou 2004 afgmåcht worn. Si is a Mitglid ba da süddeutschen Literatenvereinigung Münchner Turmschreiber.
Baseboi
Baseboi (Basisboi) oda Baseball is a amerikanisches Schlogboispui. Baseboi wead heit in vui Ländan gspuit, aa in Bayern und Östareich.
Es wead mid zwoa Moschoftn gspuit. Jeds Team hod 9 Spuia. Obwexlnd hod a Moschoft as Schlogrecht (Offense) und ko "Runs" (Punkt = Laf duach olle Basn/Stitzpunkt) dazuin. As andane Team is nacha in da Vateidigung (Defense) und vasuacht an Laf z vahindan, indems in Boi nochm Schlog schnej una ia Kontroi bringa.
Gwina duad, wea mea Runs (Laf) gmocht hod.
Spuiprinzip
Des Spui funktioniad im Prinzip so: A Spuia vo da Defense wiaft in Boi. A Spuia vo da Offense vasuacht in Boi z schlong und oschliassend gegan Uazoagasinn zua naxtn Base z renna. Wen de Spuia vo da Defemse in Boi schneja unta ia Kontroi bringa, kinans des vahindan. Da Spuia vo da Offense scheidt nacha aus. Wen a Spuia vo da Offense in Boi ned trifft oda ned af oana Base steht, ko a noch da Beriarung vom Boi ausm Spui gnumma wean (out).
Elkhart County, Indiana
Elkhart County is a Beziak im Bundesstoot Indiana in da USA. Da Beziak hod 197.559 Eihwohna. Da Sitz vo da Vawoitung is Goshen.
Da Beziak hod a Fläche vo 1.212 Quadratkilometa, dovo san 10 Quadratkilometa Wossafläche.
Heigeign
De CD joschi is aus da intensivn Bschäftigung mitn Joseph Hayden entstaundn, dea wos u. a. aa in Eisnstod ois Kapömasta bei de Esterházys gwiakt hod. Bei joschi gehts um de Beorwatung vo Voiksliadan, de wos aa im Weak vom Hayden thematisiat wuan san. Heigeign hom aa auf vaschiedanen Festivals vo da Neien Voiksmusik und Wödmusik teignumma (z. B. Glatt & verkehrt (2006), Polka Nova (2009)).
Begriff
Da Begriff Heigeign kummt uaspringlich aus da Laundwiatschoft und hod a laungan Hoizsteckn mit obstengandn Oststumpn bezeichnet, dea wos zum Aufschoban vo Hei auf da Wiesen owa aa aufn Laddawogn vawendt wuan is. Heit bezeichnet ma damit efta a laungs, spindldirrs Madl. Im Voiksmund haßt in maunchn Gegendn da Kontraboss Heigeign. So nennt ma owa aa a "leichts" Madl; des kummt ned vom "Hoizsteckn" sundan vo "geign" im "Hei".
Textbeispü: Bruida Veidl
De letzte Strophn geht so (Hianzisch):
''Ihr Kittl wiad imma kiaza und du schaust nit amoi nau hi
''Di Augn, schwoaz wiad´ Nocht´, lossn di net aus. Merkst net, merkst net si steht auf di?''
geh, kumm Veidl, mei Bruida, (Veidl, mei Bruida) sie sogt, du suist a a Reida werd´n
''Sie ku niama leinger woatn. Tummi di, Veidl,tui weida, sinst schoffst´as nie.''
Beziak Hoan
Da Beziak Hoan (amtli: Bezirk Horn) liegt im Woidviadl in Niedaestareich und grenzt im Noadn an de Tschechische Republik.
Bevökarungsentwicklung
Wiaraa bei de aundan Beziak an da nerdlichn Grenz zum eisanan Vuahaung weans do imma weniga Leit. Haum do im 1939ga Joah no iwa zwaraviazgtausnd Eihwohna glebt, woans im 2001er Joah grod no zwaradreißgtausnd.
Da Beziak Hoan gliedat si in 20 Gemoandn, do drunta san via Stedt und zehn Moaktgmoana.
Neiföd an da Leitha
Neiföd an da Leitha (aumtlich: Neufeld an der Leitha) is a Stod mit 3234 Eihwohna (Staund: 1. Jenna 2016) im Burgnland im Beziak Eisnstod-Umgebung in Östareich. Auf ungarisch haasst de Stod Lajtaújfalu, auf krowodisch: Novo Selo.
Eadkunde
De Stod liegt im neadlichn Burgnland aun da Leitha in da Umgebung vo da Laundeshaptstod Eisnstod. Da Neiföda See, dea wos im Noadostn vo Neiföd liegt, is a kinstlich aunglegta See, dea wos ausn ehemolign Braunkoinbeagbau (1807 bis 1932) entstaunden is. Im Sidostn liegt da emfois duach an Koinobbau (1948 bis 1953) entstaundane Bauansee (aumtlich: Bauernsee). De zwaa Oatschoftn Ebmfuath und Neiföd san zaumangwoxn.
Neuföd an da Leitha grenzt an de foingdn Gmeindn:
Badersee
Da Badersää is a kloana Beagsee af da Gemarkung vo da Gmoa Groana ba Garmasch-Partakurch.
Sei Nam hod da Sää vo seine ehemoiing Bsitza, da Famij Bader aus Groana.
Bschreiwung
Da Sää is 12.810 Quadratmeta groß, 177 Meta long, 131 Meta broad und hod on Umfong vo 580 Meta. De middlare Wossatiafn liegd im Westtei van Sää ba 2-3 Meta, im Osttei ba 5-6 Meta. De maximoie Tiafn is 8 Meta; se liegd in da Senkn zwischn da Insl und'm Sidufa. Da smaragdgreane, kloare Sää is imma eisfrei, wei a untaiadisch duach Woamwossaquejn gspeisd wead. Ea hod obaiadisch koan Zua- und Obfluss.
Im Sää, westli vo da Insl, liegd af on Fejsblock a lemsgroße Skuipta vo ana Nixe. Ás Kunstobjekt is in da Middn van 19. Joarhundad do montiad worn und ko van Boot aus guad ogschaud wean. De Skuliptua hod za da Bekonndheit van Sää wesndli beitrong. Ogebli schautd's wia de Lola Montez aus, de legndeare Denzarin und Gliabte van Kenig Ludwig I.
Entstähung
Da Badersää is wia da Eibsää entstondn, wia se a Tei van Zugspitzmassiv obgläsd hod und on Krata vauasochd hod, dea wo se nocha mid Grundwossa gfuijd hod. De Morphologie van Sää und seina Umgebung wead dohea aa duch Beagstuazbleck dominiad. Da gressde Block buidd im Osttei va Sää a kloane, bwoxne Insl.
Freizeid und Umland
Im Joar 1871 hod da bayrische Benefizienrod Glonn an Sä eawoabn und on sein Ufa a 3-Steane-Hotel errichdd. Bis heit is da Sää no im Privatbsiez. Vo do aus hod ma a guade Aussicht af de Zugspitz und'n Waxnstoa.
Dinglfing
Dinglfing; Dingoifing oda aa Dagelfing (amtli: Dingolfing) is de Kroasstod vo Dinglfing-Landa. In Dinglfing wohna 19.145 Leid (2015). Bei da BMW orbatn meara Leid, ois wia Dinglfing Eihwohna hod; des san nämli umara 20.000 Leid. Dinglfing is oiso a richtige Industriestod worn.
Dinglfing liegt direkt an da Isar deswegen gibts in Dinglfing de Schwoagara und de Stodara. Friaa wor de Isar aa de Grenz vom Schuisprengel. Eascht wors da Muiboch, nacha de Isar und heid is des d'Bohlinie, de entscheid ob de Kinda in St. Josef (linkahoib vo der Isar) in St. Johannes in d'Schui (rechtahoib vo da Isar) keman.
St. Johannes Kircha
De St. Johannes Kircha is a ganz bsonders scheene Kircha und des is de 2. gräßte Backstoakircha vo da Wejd. Wia de Kircha baud woan is, hams a weng nach Landsda ummegschaud und a bo sachan obgschaud. De Landshuter St. Martinskircha is de 1. gräßte Backstoakircha da Wejd.
Obare Stod
De Obere Stod is einfach bsonders sche in Dinglfing, do hamm se friaa de wittlsbacharischn Herzeg rumdriem und heid is in da scheena Herzogsburg a Hochzeitszimma, wo ma se standesamtlich traun lassen ko. 1251 is zua Stodgrindung kema, owa nua vo da oban Stod. Glei nemdro is iwrigens a Museum, wo de Stodgschicht aa no moi bschriem wead. Owa do gähds vua oim um de Automobuigschicht, de wo in Dinglfing wega da Firma Glas und eanam Goggal pregad gwiakt hod.
Marienblotz
Wenns a obere Stadt gibt, muas a a untere gebm. De gibts a. Des is do wo da Marienblotz is, do hamm sich die Dinglfinger eascht gstrittn ob des jetz a Fußgängerzone wern soi oder ned. Jetz is koane, weils die Testphase ned bstandn hod. De Gschäftsleid hamm weniger Umsatz gmacht, weil de Parkplätz vorm Haus wegfoin san. Und jetz fetzen d'Autos wieder wia wuid rundrum. Jedenfalls waren ja früher de Wittelsbacher in der obern Stadt und in da untern war da Bischof vo Rengschburg. Wegam Herzog vo Bayern und dem Bischof vo Rengschburg kams dann 1265 zur verschmejzung vo da obern Stod und der untern Stod.
D' Oim
D'Oim is a wos speziells in Dinglfing, naturbelassen zum Lauffa oder aber a zum wuidn rallfohn mit de mauntänbeiks geeignet. Aber in easchta Linie is einfach a schens Naturereignis. De Oim (Alm) befindet sich direkt hinterm Caprima.
Goggal
Wenn ma vo Dinglfing redd, muas ma aa vom Goggal redn. Das legendäre Goggomobil vo da Firma Glas is 1954 auf der internationaln Radl- und Motoradl Ausstejung (IFMA) voagstejt und ab 1955 zum Kassenschloga woan. De Markn is aa heit no wejtbekannt und Dinglfing stoiz drauf. Des is aa da Grund worums heit as BMW-Weak z Dinglfing gibt. Da Hans Glas hod sei Produktionsstättn an BMW vakaft. Dem Hans Glas zua Ehrn gibts in Dinglfing a Berufsschui mit seim Nam, nacha no a Tuanhoin, a Denkstättn und a Strass.
Freizeitenrichtunga
Mei freilich hod Dingfling wiakle vui Freizeiteirichtunga, de Stod is do echt gsegnet, wei do gibts a wunderboas Frei- und Hoinbad (Caprima), dann gibts a supa Eishacklstadion (wo ibrigens scho Eishockeygreßen groß woan san, wia da Marco Sturm und da Goldmann Rick - de san zwor in da Jugad spuiarisch in Landsdad untawegs gwesn, owa trotzdem sans Dinglfinga), dann gibts no des große Isar-Woid-Stadion, do konnst Sport macha, Fuaßboi, Basketboi, Bidschvolleboi... - ois wos des Spoatlaheaz begeaht. Im Fuaßboi is Dinglfing ibrigens a ganz guad dabei. Außadem hod da FC Dinglfing bstimmt den bestn Fänclub, oißo de zwoate Buagamoastarin schaud oiwei brav zua. Sonstan gibts natialich an Skaterbloz, a Funarena und weidane Freizeideirichtunga.
Ortsteile
Oidstod:
d'Obere Stod, d'Untere Stod Vorstod: da Grias, d'Fischerei, d'Graudau, as Schuiviertl, d'Woidesruah, ds'Spiaglbrunn, ds'Oberdinglfing, as Brunnafeid oans und zwoa, d'Schwednschanz, d'Deischbo,
Linkahand vo da Isar:
Umliegend um Dinglfing is dann Gepfading und Gepfadinger Schwoang, Loiching, Reischbo, Dormbo, Mossthenning, Thürnthenning, Mengkofa, Bejmischkofa uvm...
Muhammad Yunus
Da Muhammad Yunus (Bengalisch: মুহাম্মদ ইউনূস, Muhāmmad Iunus; * 28dn Juni 1940 in Chittagong) is a Wiatschoftswissnschoftla und Bankbedraiwa aus Bangladesch.
Fu eam schdaumt de Ide und de Fawiaklichung fum Sisdem fu de Mikrokredit, bai dem si oame Leit, de sunst nia wo an Kredit griang dadn, si fia a konkrets Brojekt a Göd ausboang kinan und so a kloans Gscheft aufbaun kinan. Mid oft gauns kloane Gödsumen kau ma soiche Leit schau dabai höfn, wiatschoftlich söbschdendig zan wean und so a wiatschoftliche Entwiklung in recht oame Lenda in Gaung bringa. Fia sei Aungaschmau in dem Bereich hod a 2006 sogoa in Fridnsnoböbrais griagt. Da Yunus Muhammad is a da Gründa fu da Gameen Bank, de si auf soiche winzige Kredit schbezialisiad hod und ea is seid'n 1983ga Joa deara ia Diarekda.
Sai Lem
Im 1965ga Joa hod a daun a Schdipendium griagt und is in de USA zan schdudian gaunga. Doat woar a auf da Vanderbilt University, wo a im 1969ga Joa sein Dokda gmocht hod. Fu 1969 bis 1972 woar a daun Assisdenzbrofessa auf da Middle Tennessee State University in Murfreesboro in Tennessee.
Wia im 1971ga Joa in seina Hoamad a Griag ausbrochn is, bai dem Ostpakidan fu Westpakisdan unobhengig wean woit, hod a in de USA gemainsaum mid aundane Bengali de doat glebt haum a Biagakomite grindd um doatn Untaschdüzung fia de Unobhengigkaid zan oaganisian. Nochn Griag is a ins jez neich grindde und fu Westpakisdan unobhengige Bangladesch zruk gaunga und hod doat gemainsaum mid seim ehemoling Brofessa in Nurul Islam fia de Regiarung ois Wiatschoftsplana goawat. Fu dem Bosdn is a owa recht schnö entdeitscht gwen und is desweng liawa ois Leara zu da Chittagong University gaunga und doat Schef fum Wiatschoftsinsdidut woan. Im 1974ga Joa, wia noch ana Iwaschwemung grod a grosse Hungasnod woa, hod a augfaunga, noch neiche Rezept zan suacha, wia ma de bitane Oamut fu de Leit in Bangladesch reduzian kintad. Ea hod dafia a Foaschungsbrojekt gschdart iwa de wiatschoftliche Entwiklung in da lendlichn Gegend und hod dabai mearane neiche Konzept entwükit de in de negsdn Joa a fu da Regiarung fu Bangladesch aufgrifn und dailwais umgsezt woan san. Dazua hod a neiche Foam fu da laundwiatschoftlichn Bewiatschoftung ghead und a neichs Konzept fia de Doaffawoitungen. In de schbodn 70ga Joa is de Ide fu deara Doaffawoitung (auf Bengalisch: gram sarkar) fu da domoling Regiarung untam Ziaur Rahman umgsezt woan und ois zusezlichn Bfaila fu da Fawoitung etabliad woan. Bis 2003 san im gaunzn Laund 40,392 soichane Doafregiarungen grindd woan. In de lezdn Joa hods owa fu da juarisdischn Sait oiwai wida Kritik an dem Doafregiarungssisdem gem, wai des eigentli an da Fafossung foabai inschdaliad woan is und im August 2005 hod da owasde Grichtshof fu Bangladesch de söbschdending Doaffawoitungen fia fafossungswidrig und damid ilegal eaklead.
D'Grameen Bank
Im 1976ga Joa woa da Yunus Muhammad auf Bsuach in Jobra, am Doaf ned waid wek fu da Chittagong University, und hod doat eafoan wia schwa dass fia oame Leit is an Kredit zan griang. A Grupn fu Waiwalaid hod doat a Brojekt bedrim, wos aus Bambus Möwin und aundane Sochan gmocht haum, owa se haum so weng Göd ghobt, dass zan aikaufn fum Bambus an Kredit aufnema miassn haum zu hoche Wuchazinsn. Auf des aufi hod a denane 42 Frauen aus seina aiganen Doschn an Kredit fu 27 US-Dollar gem, wos eana schau recht fü waida ghoifn hod, obwoi des so a kloane Sume fu Göd woa. Do is a drauf kema, das ma mid soichane kloan Gödbedreg a schau fü bewiakn kau, foa oim wai de oamen Leit a oft guade Iden fia a Gscheft hedn, woss owa daun oft ned umsezn kinan, wai eana des bissl Schdartkapital, wos ma dafia brauchad, a schau föd. Noamale Bankn haum owa an so am winzing Gscheft mid oame Leit koa Intaress ghobt und so is denan neta de Möglichkaid blim, zu am Zinswuchara zan gee oda de Ide iwahaupt zan blaim lossn. De Ide fia soichane Mikrokredit woa ned gauns neich, wai schau da Dr. Akhtar Hameed Khan, da Gründa fu da pakisdanischn und heit bengalischn Akademia fia lendliche Entwiklung a enlichs Konzept ghobt hod, owa in Yunus Muhammad is bewust woan, das oafoch a Inschdiduzion oda nu bessa glai a aigane Bank fia soiche Mikrokredit föd. Im Dezemba 1976 iss eam gelungen, das a fu da schdotlichn Janata Bank an Kredit kriagt, mid dem a daun nu mea soichane Mikrokredit fagem hod kina. Nochdem im 1982ga Joa sei Inschdiduzion schau 28.000 Mitglida ghobt hod, oiso Leit de fu eam an Mikrokredit griagt haum, hod a aus dem Prowebedrim im 1983ga Joa a richdige Bank gmocht, nemli de Grameen Bank. Des Woat hoast auf Bengalisch so fü wia Doafbank.